Köln

Köln (fonetski Keln; njemački: , izgovor: ; kelnski: Kölle, francuski: Cologne) je četvrti po veličini grad u Njemačkoj, iza Berlina, Hamburga i Münchena, te najveći grad u njemačkoj federalnoj pokrajini Sjeverna Rajna-Vestfalija kao i Konurbaciji Ruhr, jednoj od najvećih evropskih konurbacija s više od 12 miliona stanovnika. Predstavlja jedan od najstarijih gradova u Njemačkoj, koga su osnovali Rimljani 50. godine n.e.

Köln se nalazi na rijeci Rajni, a u njemu je svjetski poznata Kelnska katedrala (Kölner Dom), sjedište rimokatoličke nadbiskupije, isto onako važna za grad kao i posebno pripremano Kölsch pivo. Kelnski univerzitet je jedan od najstarijih evropskih univerziteta i poznat širom svijeta po svojim ekonomskim studijama.

Köln je ekonomsko i kulturno središte Rajnske oblasti te ima bogatu, šaroliku i napredu umjetničku scenu. U Kölnu se nalazi preko 30 muzeja i na stotine galerija. Eksponati su u rasponu od arheoloških nalaza iz starorimskog doba do modernih slika i skulptura. Gradsko sajmište je domaćin mnogih trgovačkih sajmova kao i umjetničkog sajma, Međunarodnog sajma namještaja (IMM) i Photokine. Köln je isto tako poznat po gradskom karnevalu i Gay pride događanjima.

Godine 2005. Köln je bio domaćin 20. katoličkog Svjetskog dana mladih gdje je prisustvovao Papa Benedikt XVI zajedno s preko milion sudionika.

Istorija 

Keln je dobio status grada 50. godine nove ere kao glavni grad rimske provincije Donja Germanija.
Početak gradnje Kelnske katedrale je bio 1248. a dovršena je prema originalnom planu 1880. godine.

Nakon gotovo kompletnog razaranja u Drugom svetskom ratu, Keln je najvećim delom očuvao mrežu i nazive ulica, ali je arhitektonski gotovo u potpunosti izgrađen u stilu dominantnom 50-ih i 60-ih godina dvadesetog veka. Sve do 80-ih godina sliku grada određivale su pre svega zgrade s fasadama od golog betona.

Grad je bio jedan od domaćina svetskog prvenstva u fudbalu 2006. godine.

Geografija 
Köln se nalazi na zapadu Njemačke na rijeci Rajni. Najveći je grad konurbacije Ruhr (niza velikih gradova povezanih u jednu cjelinu). Veći gradovi u blizini su: Bonn, Bornheim, Leverkusen, Solingen i Düsseldorf. Ruhrski prostor ima značajna nalazišta ruda na kojima se temelji razvoj industrije. Köln je jedna od najvažnijih riječnih luka na Rajni. Česte su poplave. Reljef oko grada je brdovit. Klima je umjereno-kontinentalna.

Znamenitosti 
Povijesna jezgra Kölna je bila razorena u 2. svj. ratu, ali je kasnije obnovljena. Najprepoznatljiviji simbol Kölna je katedrala u gotičkom stilu. To je jedna od najpoznatijih njemačkih katedrala koja je upisana na listu svjetske baštine UNESCO-a. Grad ima još mnogo crkava i građevina u gotičkom i romaničkom stilu. Poznat je most preko Rajne Hohenzollernbrücke. Postoji telekomunikacijski toranj Colonius s promatračnicom. Grad je poznat kao mjesto nastanka kolonjske vode i postoji muzej posvećen njoj.

Gradovi prijatelji

Povezano 
 Kolonjska voda

Reference

Literatura

Vanjske veze 

 WikiSatellite view of Cologne at WikiMapia
 City of Cologne službena stranica
 Gradski portal s informacijama
 Domforum Službena stranica katedrale
 Univerzitet
 Crkve
 Muzeji
 Filharmonija
 ZOO

 
Gradovi u Sjevernoj Rajni-Vestfaliji